291.06 REGOLAMENTI DWAR IL-KUMITAT DWAR IS-SISTEMA TA’ INFURZAR LOKALI L-AVVIŻ LEGALI 237 tal-2006, kif emendat bl-Att XV tal-2009 u bl-Avviż Legali 176 tal-2010. L-AVVIŻ LEGALI 237 tal-2006, kif emendat bl-Att XV tal-2009 u bl-Avviż Legali 176 tal-2010. 1. Titolu. It-titolu ta’ dawn ir-regolamenti huwa Regolamenti dwar il-Kumitat dwar is-Sistema ta’ Infurzar Lokali. Tifsir. Emendat: A.L.176 tal-2010. Kap. 291. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra: "l-Att " tfisser l-Att dwar il-Kummissarji għall-Ġustizzja; "aġenzija " tfisser kull aġenzija liċenzjata skond l-artikolu 14 ta’ l-Att dwar il-Gwardjani Privati u Lokali; Kap. 389. Kap. 389. " Assoċjazzjoni ta’ Kunsilli Lokali " tfisser l-Assoċjazzjoni mwaqqfa bir-Regolamenti dwar l-Assoċjazzjoni ta’ Awtoritajiet ta’ Gvern Lokali; L.S.363.06 "gwardjan" tfisser gwardjan liċenzjat skond l-artikolu 3 ta’ l-Att dwar il-Gwardjani Privati u Lokali; Kap. 389. Kap. 389. " Kumitat " tfisser il-Kumitat ta’ Tmexxija mwaqqaf bir-regolament 3; " Kumitat Reġjonali " tfisser kull wieħed mill-kumitati mwaqqfa għall-amministrazzjoni tas-sistema ta’ infurzar lokali fuq bażi reġjonali; " Kummissarju għall-Ġustizzja " tfisser kummissarju maħtur taħt l-artikolu 4 ta’ l-Att; " Ministru " tfisser il-Ministru responsabbli għall-kunsilli lokali; "tribunal" tfisser kull tribunal presjedut minn Kummissarju għall-Ġustizzja. 3. (1) Għandu jkun hemm Kumitat ta’ Tmexxija dwar is-Sistema ta’ Infurzar Lokali, li għandu jipprovdi l-linji gwida, il-politika ġenerali u t-tħaddim tas-sistema tal-infurzar lokali, u għandu jkun hemm ukoll Kumitat ta’ Stakeholders li jkollu r-responsabbiltà li jagħmel rakkomandazzjonijiet lill-Kumitat ta’ Tmexxija. (2) Il-Kumitat ta’ Tmexxija għandu jkun magħmul minn Chair personuerba’ membri li jiġu maħtura mill-Ministru. (3) Il-Kumitat ta’ Tmexxija jkollu s-setgħa li jirregola l-proċeduri tiegħu u jista’ jopera minkejja kull vakanza, iżda li l-kworum għal kull seduta tiegħu jkun ta’ tliet membri. (4) Il-Ministru għandu jaħtar Segretarju tal-Kumitat ta’ Tmexxija li għandu jservi wkoll bħala Segretarju tal-Kumitat ta’ Stakeholders. (5) Il-Kumitat ta’ Stakeholders ikun magħmul minn rappreżentanti tat-Trade Unions, il-provditur tas-servizz tas-sistema ta’ infurzar lokali elettroniku, Uffiċjali Awtorizzati, l-Aġenziji tal-Gwardjani Lokali, il-Pulizija, u l-ħames Kumitati Reġjonali, u jkun immexxi mill-President tal-Assoċjazzjoni tal-Kunsilli Lokali. 4. Funzjonijiet tal-Kumitat. Il-funzjonijiet tal-Kumitat ikunu li: (a) ifassal u jwettaq politika ġenerali dwar l-infurzar lokali ta’ kull liġi, regolament jew bye-law, li l-infurzar tagħhom huwa delegat lill-kunsilli lokali; din il-politika tista’ tinkludi parametri għall-operazzjoni ta’ kull infurzar lokali; (b) jirrevedi l-ħidma ta’ l-infurzar lokali f’kull lokalità, u jagħti ordnijiet li jidhirlu xierqa lil kull Kumitat konġunt, kunsill lokali, operatur jew kuntrattur imqabbad minnhom għall-operazzjoni ta’ infurzar lokali, f’kull materja li għandha x’taqsam ma’ infurzar lokali; (ċ) Kap. 291 Kap. 389. Kap. 363 Kap. 291.. L.S.363.41 Kap. 291. Kap. 389. Kap. 363. jiżgura li kull fejn ikun hemm infurzar lokali, jinqdew tajjeb il-ħtiġiet minimi ta’ servizz kif maħsuba fl-Att, fl-Att dwar il-Gwardjani Privati u Lokali, l-Att dwar il-Kunsilli Lokali, u l-Ordni dwar id-Delega ta’ Infurzar mill-Kunsilli Lokali; (d) jirrivedi l-ħidma ta’ l-operat tat-tribunali lokali, u l-proċeduri quddiem dawn it-tribunali, u bla preġudizzju għad-drittijiet u s-setgħat tal-Kummissarji għall-Ġustizzja, jagħti ordnijiet u, jew direttivi f’dan il-qasam lil kull persuna li hija involuta f’dawn il-proċeduri, ħlief lill-istess Kummissarji għall-Ġustizzja; (e) jistabbilixxi Bord ta’ Dixxiplina li jkollu s-setgħa li jneħħi mis-servizz gwardjani lokali u privati u kull operatur ieħor; (f) jagħti l-kunsens tiegħu, wara valutazzjoni taċ-ċirkostanzi kollha, lilkunsilli lokali fuq il-postijiet fejn għandhom jitwaħħlu, il-ħinijiet li għandhom jitħaddmu u l-għanijiet ta’ speed cameras u, jew cameras oħra tat-traffiku; u (g) jieħu dawk l-inizjattivi u miżuri meħtieġa biex jitjieb il-kordinament bejn il-partijiet kollha involuti fl-infurzar lokali ta’ liġijiet, regolamenti jew bye-laws. 5. Kondizzjoni espressa fil-liċenzi. Bis-saħħa ta’ dawn ir-regolamenti, għandu tkun kondizzjoni espressa ta’ kull liċenza, permess jew awtorizzazzjoni ta’ kull kuntrattur, operatur, aġenzija, uffiċjal, gwardjan lokali jew kull persuna oħra involuta fis-sistema ta’ infurzar lokali, li tobdi u toqgħod għal kull ordni jew direttiva, għar-rigward ta’ l-infurzar lokali, tal-Kumitat. 6. Spejjeż konnessi mal-infurzar lokali. Il-Kumitat ikollu s-setgħa li jordna li l-ispejjeż konnessi ma’ l-operat tiegħu, kif ukoll kull spiża oħra marbuta mal-ħidma ta’ l-infurzar lokali, jiġu addebitati lill-introjtu ta’ l-istess sistema ta’ infurzar lokali. 7. Disposizzjoni transitorja. (Mħassar bl-Avviż Legali 176 tal-2010).